Document ID: /roh_data/filtered/fineweb-2-filterrobots_roh.jsonl.gz/4114

Ils dus trens ch'èn collidads questa bun’ura a Rafz en il chantun Turitg èn vegnids manads da dus locomotivists en scolaziun e da lur scoladers. Quai communitgescha la SBB.
Schebain questa situaziun speziala haja da far insatge cun la collisiun na saja dentant anc betg cler.
Entant hajan cumenzà las lavurs da rumida. Las viafiers federalas speran ch'il traject possia puspè vegnir avert a partir da damaun.
Da l'accident èn stadas pertutgadas 50 persunas, 6 dad ellas èn vegnidas blessadas, tranter quellas er in locomotivist.